349 



anno præterlapso divulgabatur idem liber explicatione Kratzen- 

 steinii illustratus, varia præcipue in Prolegomenis minus apte 

 nimisqve dure dicta qvibusdam Magnatibus videbantur, v. gr: 

 qvando ostreas in patina mensæ imposita jacentes prolixe 

 loqventes et concentum musicum instituentes proposuit, et 

 qvod prirnarium fuit, Translatio Gallica plurimis in locis erat 

 maxime falsa et å genio lingvæ gallicæ discedens. Hine totus 

 primus Textus å Kratzensteinio elaboratus, invito auctore, 

 jussu Regis suppressus est ae omnia exemplaria revocata; 

 Prædictus vero Cramerus, Concionator aulicus, Polyhistor at- 

 qve bonarum artium (vulgo belles lettres) sat gnarus, sum- 

 mus Orator Germanus, novum jam adornavit Textum. 

 In Prolegomenis enumerantur præcipua Musea naturalia Havni- 

 ensia, simulqve additur, qvod baud immerito Lectori mirum 

 videatur, Te in præfatione Musei Regis Adolphi Frederici 

 nullam fecisse mentionem Museorum Daniæ, ad minimum 

 Musei Regii, cujus descriptionem dedit Jacobæus, reliqva vero 

 enumerat D' Argemille. 



Primarius tamen labor tam in editione Kratzensteiniana 

 qvam Crameriana debetur D n0 Spenglero, Tornatori Aulico, 

 natione Helveto. Hic Spengler Vir qvidem illiteratus, sed 

 ob magnam animi probitatem, insignem in artibus mechanicis 

 dexteritatem atqve habilitatem, et summam in Historiam na- 

 turalem propensionen! non sat laudandus, selectissimam con- 

 chiliorum collectionem conquisivit, qvam qvotidie novis ex 

 Guinea, India orientali et occidentali, Norvegia et Islandia 

 apportatis auget. Hic Auctores Conchiologicos perlegit, Syn- 

 onyma atqve Figuras auctorum ad Tabulas Regenfusianas 

 addidit, imo descriptiones fere omnes confecit. Concbilia 

 rudiora eleganter purificare et ab exterioribus integumentis 

 immundioribus denudare probe callet, tam opé aqvæ fortis 

 qvam tornando, ultimo tamen artificio conchiliorum multa 

 justo pulchriora ae præternaturalia evadunt. 



De cætero me Tuo Favori de meliori nota commendatum 

 velim, meoqve nomine Nobilissimæ Tuæ Uxori charissimisqve 

 filiabus plurimam dicas salutem, bumillime precor. 



Havniæ d. 1 Julij 1759. 

 VI. 23 



